Luka Chuppi Box Office Prediction: कार्तिक आर्यन-कृति सेनन का धांसू धमाल, पहले दिन कमा सकती है इतने करोड़  
'लुका छुपी' फिल्म हुई रिलीज
कार्तिक-कृति की धांसू कमाई
पहले दिन कमा सकती है इतने करोड़
बॉलीवुड में 'सोनू' के नाम से मशहूर हो चुके एक्टर कार्तिक आर्यन (Kartik Aaryan) और एक्ट्रेस कृति सेनन (Kriti Senon) की फिल्म 'लुका छुपी' (Luka Chuppi) शुक्रवार को देशभर में रिलीज कर दी गई है. इस फिल्म को देखने के लिए लोगों के बीच काफी एक्साइटमेंट देखी जा रही है. ट्रेड एनलिस्ट तरण आदर्श के मुताबिक  कार्तिक आर्यन (Kartik Aaryan) की फिल्म 'लुका छुपी' (Luka Chuppi) को इंडिया के 2100 से ज्यादा स्क्रीन्स पर रिलीज की जाएगी, जबकि ओवरसीज में करीब 407 स्क्रीन्स पर नजर आएगी. कुल मिलाकर वर्ल्डवाइड स्क्रीन्स की बात करें तो करीब 2500 से ज्यादा स्क्रीन्स पर रिलीज होगी. इस फिल्म को ज्यादा स्क्रीन्स इसलिए भी नहीं मिल सके, क्योंकि आज ही सुशांत सिंह राजपूत की फिल्म 'सोन चिड़िया' (Son Chidiya) को भी रिलीज किया गया है.
 
#LukaChuppi screen count...
India: 2100+
Overseas: 407
Worldwide total: 2507+ screens
 
वहीं पहले से सिनेमाघरों में रणवीर सिंह (Ranveer Singh) की फिल्म 'गली बॉय' (Gully Boy) और अनिल कपूर (Anil Kapoor), अजय देवगन (Ajay Devgn), माधुरी दीक्षित (Madhuri Dixit) की फिल्म 'टोटल धमाल' (Total Dhamaal) भी कब्जा जमाए हुए है. देखना होगा कि कार्तिक आर्यन की फिल्म 'लुका छुपी' (Luka Chuppi) को कितना अच्छा रिस्पॉन्स मिल पाता है. हालांकि बुक मॉय शो के ऐप पर 'लुका छुपी' और 'सोन चिड़िया' के लाइक्स को देखते हुए ऐसा लग रहा है कि कार्तिक आर्यन को फायदा ज्यादा मिलने वाला है. ऐसा इसलिए क्योंकि, लुका छुपी फिल्म को करीब 50 हजार लाइक्स मिले, जबकि सुशांत सिंह राजपूत की फिल्म 'सोन चिड़िया' सिर्फ 16 हजार ही लाइक्स मिले हैं. ऐसे में उम्मीद जताई जा रही है कि फिल्म शुक्रवार को करीब 7 से 10 का कलेक्शन कर सकती है.

कार्तिक आर्यन (Kartik Aaryan) और कृति सेनन (Kriti Senon) की फिल्म 'लुका छुपी' (Luka Chuppi) के डायेक्टर लक्ष्मण उतेकर हैं, जबकि प्रोड्यूसर दिनेश विजन हैं. कार्तिक आर्यन (Kartik Aaryan) और कृति सेनन (Kriti Senon) की फिल्म 'लुका छुपी' (Luka Chuppi) का पहला सॉन्ग 'पोस्टर लगवा दो (Poster Lagwa Do)' खूब वायरल हुआ. सॉन्ग को विजय गांगुली ने कोरियोग्राफ किया है जबकि मीका सिंह और सुनंदा शर्मा ने गाया है और दोनों की गायकी कमाल है.